
 24.2.2022
 BG
 Официален вестник на Европейския съюз
 L 43/84
 РЕШЕНИЕ No 1/2022 НА СЪВМЕСТНИЯ КОМИТЕТ, СЪЗДАДЕН СЪС СПОРАЗУМЕНИЕТО ЗА ОТТЕГЛЯНЕТО НА ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ ОТ ЕВРОПЕЙСКИЯ СЪЮЗ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ
 от 21 февруари 2022 година
 за изменение на Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия [2022/291]
 СЪВМЕСТНИЯТ КОМИТЕТ,
 като взе предвид Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (1) („Споразумението за оттегляне“), и по-специално член 164, параграф 5, буква г) от него,
 като има предвид, че:
 (1)
 С член 164, параграф 5, буква г) от Споразумението за оттегляне Съвместният комитет, създаден съгласно член 164, параграф 1 от него („Съвместният комитет“), се оправомощава да приема решения за изменение на това споразумение, при условие че тези изменения са необходими за отстраняване на грешки, пропуски или други недостатъци, или за справяне със ситуации, които не са били предвидени при подписването на Споразумението, и при условие че тези решения не изменят съществени елементи на Споразумението. Съгласно член 166, параграф 2 от Споразумението за оттегляне решенията, приети от Съвместния комитет, са задължителни за Съюза и Обединеното кралство. Съюзът и Обединеното кралство трябва да изпълняват тези решения, които имат същото правно действие като Споразумението за оттегляне.
 (2)
 В интерес на правната сигурност част I от приложение I към Споразумението за оттегляне следва да бъде изменена, като се добавят пет решения и две препоръки на Административната комисия за координация на системите за социална сигурност, които преди това не са били включени в нея, и като се заличат и заменят две решения,
 ПРИЕ НАСТОЯЩОТО РЕШЕНИЕ:
 Член 1
 Споразумението за оттегляне се изменя, както следва:
 1)
 В част I от приложение I към Споразумението за оттегляне Препоръка No А1 на Административната комисия за координация на системите за социална сигурност относно издаването на атестацията, посочена в член 19, параграф 2 от Регламент (ЕО) No 987/2009 на Европейския парламент и на Съвета (2), се добавя под заглавие „Приложимо законодателство (серия А)“;
 2)
 В част I от приложение I към Споразумението за оттегляне Решение No Е6 на Административната комисия за координация на системите за социална сигурност за определяне на момента, от който електронно съобщение се смята за законно доставено в системата за електронен обмен на данни за социална сигурност (EESSI) (3), се добавя под заглавие „Електронен обмен на информация (серия E)“;
 3)
 В част I от приложение I към Споразумението за оттегляне Решение No H9 на Административната комисия за координация на системите за социална сигурност относно отлагането на срокове, посочени в членове 67 и 70 от Регламент (ЕО) No 987/2009 на Европейския парламент и на Съвета, както и в Решение No S9, вследствие на пандемията от COVID-19 (4) се добавя под заглавие „Хоризонтални въпроси (серия H)“;
 4)
 В част I от приложение I към Споразумението за оттегляне Решение No H10 на Административната комисия за координация на системите за социална сигурност относно правилата на работа и състава на Техническата комисия за обработка